Marcelín

Marcelín (* ?† 25. október 304) bol 29. pápež, ktorý bol na stolci v rokoch 296 - 304. Väčšia časť jeho vlády spadá do obdobia, keď sa cirkev tešila vonkajšiemu mieru. 23. februára 303 však cisár Dioklecián vydal svoj prvý edikt o prenasledovaní, ktorým nariadil ničenie kostolov, odovzdanie posvätných kníh a obetovanie bohom. Neskôr sa dokonca vyskytli obvinenia, že odovzdal sväté knihy hneď po prvom cisárskom edikte a že obetoval bohom, aby zachránil svoj život. Na Marcellina útočil hlavne africký biskup Petilianus a povesti o jeho zrade boli najmä u donatistov v Afrike veľmi živé. Na začiatku 6. storočia sa dokonca objavili fragmenty zápisov z údajného tajného rokovania synody 300 biskupov, na ktorom sa mal pápež zo svojich činov zodpovedať. Dva dni vraj zapieral a na tretí deň sa ku zrade priznal. Dnes sa považuje za preukázané, že tieto zápisy sú falzifikátom a zmienená synoda sa nikdy nekonala. Marcellina sa horlivo zastával aj svätý Augustín.

 Uctievanie 
Marcelín bol uvádzaný v rímskom všeobecnom kalendári, pretože od 13. storočia zdieľal sviatok so svätým Klétom 26. apríla. Počas reformy liturgického kalendára v roku 1969 bol však vyškrtnutý zo zoznamov svätých kvôli pochybnostiam. Svätý Klétus je stále uvádzaný 26. apríla (aj v poslednom vydaní z roku 2004), Marcelín však nie.

 Referencie 

 Iné projekty 

 Externé odkazy 

 The Catholic Encyclopedia - www.newadvent.org 
 Documenta Catholica Omnia 


Kategória:Narodenia v 3. storočí
Kategória:Úmrtia 25. októbra
Kategória:Úmrtia v 304
Kategória:Pápeži